Dragi naši!

U nastavku slijedi kratka vježba koja će pozitivno djelovati na razvoj vašeg samopoštovanja. ☺

Svatko od nas ima i pozitivnih i negativnih osobina. Ljudi visokog samopoštovanja usmjeravaju pažnju više na svoje pozitivne osobine, dok oni niskog samopoštovanja više pažnje posvećuju lošim osobinama.

Stoga vas danas pozivamo: „Na papir napišite najmanje pet vlastitih pozitivnih osobina!“.

Nakon toga razgovarajte sa svojim roditeljima, braćom ili sestrama i saznajte koje pozitivne osobine oni prepoznaju kod vas.

Jeste li otkrili nešto novo? Sigurno su vas neki njihovi odgovori iznenadili. ☺

Nadamo se da je ova vježba bila zabavna i korisna. Mislimo na vas i nadamo se da ste nam dobri, zdravi i veseli. Čuvajte sebe i druge.

Program MPPI financijski podržavaju Ministarstvo zdravstva, Ministarstvo za demografiju, obitelj, mlade i socijalnu politiku, Grad Zaprešić i Općina Brdovec.